CELEX: 32012R1046
Language: mt
Date: 2012-11-08 00:00:00
Title: Regolament tal-Kummissjoni (UE) Nru 1046/2012 tat- 8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid

9.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 310/34
            
         REGOLAMENT TAL-KUMMISSJONI (UE) Nru 1046/2012
   tat-8 ta’ Novembru 2012
   li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1059/2003 tal-Parlament Ewropej u tal-Kunsill tas-26 ta’ Mejju 2003 dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) (1), u partikolarment l-Artikolu 5(5) tiegħu,
   Billi:
   
               (1)
            
            
               Ir-Regolament (KE) Nru 1059/2003 jikkostitwixxi l-qafas legali għall-klassifikazzjoni reġjonali sabiex jippermetti l-ġbir, il-kumpilazzjoni u t-tixrid ta’ statistika reġjonali armonizzata fl-Unjoni.
            
         
               (2)
            
            
               Skont l-Artikolu 5(5) tar-Regolament (KE) Nru 1059/2003, meta ssir emenda lill-klassifikazzjoni NUTS, l-Istat Membru kkonċernat għandu jibgħat lill-Kummissjoni s-serje kronoloġiċi għat-tqassim reġjonali l-ġdid sabiex tinbidel id-dejta li diġà ntbagħtet. Il-lista tas-serje kronoloġiċi u kemm idumu għandhom jiġu speċifikati mill-Kummissjoni filwaqt li titqies il-fattibbiltà li dawn jingħataw. Dawn is-serje kronoloġiċi għandhom jingħataw fi żmien sentejn mill-emenda tal-klassifikazzjoni NUTS.
            
         
               (3)
            
            
               Il-klassifikazzjoni NUTS ġiet emendata bir-Regolament tal-Kummissjoni (UE) Nru 31/2011 (2) b’effett mill-1 ta’ Jannar 2012.
            
         
               (4)
            
            
               Il-miżuri stabbiliti f’dan ir-Regolament huma skont l-opinjoni tal-Kumitat tas-Sistema Ewropea tal-Istatistika,
            
         ADOTTAT DAN IR-REGOLAMENT:
   Artikolu 1
   L-Istati Membri għandhom jibagħtu lill-Kummissjoni s-serje kronoloġiċi għat-tqassim reġjonali l-ġdid skont il-lista speċifikata fl-Anness.
   Artikolu 2
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ Novembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 154, 21.6.2003, p. 1.
   
      (2)  ĠU L 13, 18.1.2011, p. 3.
   
      ANNESS
      
         Is-sena tal-bidu meħtieġa skont il-qasam tal-istatistika
      
      
                  Il-qasam
               
               
                  NUTS livell 2
               
               
                  NUTS livell 3
               
            
                  L-agrikoltura – il-kontijiet agrikoli
               
               
                  2007 (1)
                  
               
               
                   
               
            
                  L-agrikoltura – il-popolazzjonijiet tal-annimali
               
               
                  2007
               
               
                   
               
            
                  L-agrikoltura – il-produzzjoni tal-uċuħ tar-raba’
               
               
                  2007
               
               
                   
               
            
                  L-agrikoltura – il-produzzjoni tal-ħalib
               
               
                  2010
               
               
                   
               
            
                  L-agrikoltura – l-istruttura tal-impriżi agrikoli
               
               
                  2007
               
               
                   
               
            
                  Id-demografija
               
               
                  1990 (1)
                  
               
               
                  1990 (1)
                  
               
            
                  Ix-xogħol, il-qgħad
               
               
                  2005
               
               
                  2005 (1)
                  
               
            
                  L-ambjent – l-iskart solidu
               
               
                  2004
               
               
                   
               
            
                  Is-saħħa – xi jwassal għall-mewt
               
               
                  1994 (1)
                  
               
               
                   
               
            
                  Is-saħħa – l-infrastruttura
               
               
                  1993 (1)
                  
               
               
                   
               
            
                  Is-saħħa – il-pazjenti
               
               
                  2000 (1)
                  
               
               
                   
               
            
                  Il-kontijiet domestiċi
               
               
                  2000
               
               
                   
               
            
                  Is-soċjetà tal-informazzjoni
               
               
                  2007 (1)
                  
               
               
                   
               
            
                  Il-kontijiet reġjonali
               
               
                  2000
               
               
                  2000
               
            
                  Ix-xjenza u t-teknoloġija – in-nefqa u l-persunal fl-R&D
               
               
                  2009
               
               
                   
               
            
                  It-turiżmu
               
               
                  2004
               
               
                  2004
               
            
         (1)  It-trażmissjoni mhix obbligatorja.